《题曾生古剑》
宋代·林昉

三尺非凡铁，年深铸字漫。
每寻闲处挂，不敢醉时看。
紫电光犹湿，苍蛟血未乾。
边秋方用武，莫恨致身难。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。